මෙම නව සෞඛ්‍ය මාර්ගෝපදේශවලට අනුව අත්‍යවශ්‍ය ක්‍රියාකාරකම් හැර අනෙක් අවශ්‍යතා සඳහා අන්තර් පළාත් සංචරණ සීමාවන් අඛණ්ඩව පවත්වා ගැනීමට ද තීරණය වී තිබෙනවා.අත්‍යවශ්‍ය නොවන සියලු ගමන් සඳහා දිනපතා රාත්‍රී 10 සිට අලුයම 4 දක්වා අවසර ලබා නොදීමටයි තීරණය වී ඇත්තේ.පොදු ප්‍රවාහන සේවයේදී මගීන් ගෙන යා හැක්කේ ආසන  ධාරිතාවට පමණක් වන අතර වායු සමනය කළ රථ වාහන භාවිත නොකළ යුතු අතර ජනේල විවෘත කර තැබිය යුතුයි.සෑම විටම මුහුණු ආවරණයක් නිසියාකාරව පැළඳ සිටිය යුතු වනවා.මීට අමතරව හෙට (01) සිට 31 වනදා දක්වා නිවසින් පිටවීමට හැකියාව ලැබෙන්නේ රැකියා සඳහා සෞඛ්‍ය අවශ්‍යතා හා අත්‍යවශ්‍ය භාණ්ඩ මිලදී ගැනීම සඳහා පමණයි.නැවත දැනුම්දෙන තෛක් කිසිදු රැස්වීමක් පැවැත්වීමට අවසර හිමි වන්නේ නැහැ .